Publication: Magyar Közlöny
Issue: MK-2007-115 (Year: 2007, Number: 115)
Era: 2004-2010
Section: érdekelteket, hogy a 923/2007. (IV. 11.) számú határozatával közmûsor-szolgáltatóvá nyilvánította az Újpesti Média
Paragraph Index: 1616

11. A mûsorkészítõk felelõssége, önállóságuk, függetlenségük biztosítékai 11.1. Az Újpest TV garantálja a mûsorkészítõk önállóságát a törvények és jelen szabályzat keretein belül. A mûsorkészítõk ezen határon belüli tevékenységéért a fõszerkesztõ felel. 11.2. A mûsorban személyesen közremûködõ mûsorkészítõnek különösen kerülni kell az indulatos megnyilvánulásokat, és csillapítania kell mások ilyen gesztusait. Nem tehet megjegyzést a mûsorban részt vevõk társadalmi helyzetére, küllemére, nevére, családi állapotára, és nem teremthet olyan helyzetet, amelyben bármelyik résztvevõ nevetségessé válna, vagy megalázó helyzetbe kerülne. 11.3. A mûsorkészítõ nem hallgathat el fontos információkat. Vitás esetben a fõszerkesztõvel köteles konzultálni. A mûsorkészítõt csak a fõszerkesztõ irányíthatja munkájában. A mûsorkészítõnek joga, hogy megtagadja a jogszabályt sértõ vagy e szabályzattal ellentétes utasítás végrehajtását. 11.4. A törvényi elõírások és e szabályzat esetleges be nem tartásából fakadó következményekért a mûsorkészítõ személyesen felel. A felelõsség mértékét az okozott kár nagyságának figyelembevételével kell megállapítani. A mûsorkészítõ nem felelõs azokért a változásokért, amelyeket hozzájárulása nélkül hajtanak végre az általa készített mûsorszámon. 11.5. A mûsorkészítõt megilleti a szellemi alkotások védelmének joga. Ennek érvényesítési eljárásait a mûsorkészítõvel kötött szerzõdés rögzíti. 11.6. A mûsorkészítési elvek meghatározásában, a szerkezet és az arányok megvitatásában minden mûsorkészítõ részt vehet. Álláspontjuk kifejtésében egyenlõ jogok illetik meg õket. 11.7. A tulajdonos biztosítja a zavartalan munka technikai és – a fõszerkesztõvel egyeztetett – személyi feltételeit, a fõszerkesztõ felel a jelen szabályzatban is megfogalmazott tárgyszerû mûködéséért. 11.8. A jelen szabályzatban foglalt, a mûsorkészítõt terhelõ kötelezettségek betartásának rendjét a mûsorkészítõvel kötött munkaszerzõdés tartalmazza. 2007/35. szám H I V A T A L O S É R T E S Í T Õ

Source: https://magyarkozlony.hu/hivatalos-lapok/2fe452c158b2339bf2081327a2e4f472f03fe140/dokumentumok/502290d40b4e9af47224381c20d4271ff11bba8f/letoltes